ספר יראים/צ
צ
 

וו הרביעי.  חייבי עשה ח'.  
אכילת פסח, אכילת מצה, שלש סעודות, שלא לאכל בי"ד, אכילת מרורים, אכילת קדשים קלים בכורים ובכורות ומעשר בהמה, אכילת מעשר שני, אכילת קדשי קדשים, אכילת שירי מנחה, תרומה טמאה: 
סימן צ (תח)  צוה הקב"ה בפרשת בא אל פרעה ואכלו את הבשר בלילה הזה צלי אש וגו' ותניא בשלהי פסחים (ק"כ ב') ובברכות פ"א (ט' א') ואכלו את הבשר בלילה הזה צלי אש ומצות על מרורים יאכלוהו. [ותניא] ר"א בן עזריה אומר נאמר כאן בלילה הזה ונאמר להלן ועברתי בארץ מצרים בלילה הזה מה להלן עד חצות אף כאן עד חצות. ר' עקיבא אומר הרי הוא אומר בחפזון עד שעת חפזון ומצה איתקיש לפסח דכתיב ואכלו את הבשר בלילה הזה צלי אש ומצות. הלכך יש לחוש לדברי ר"א שלא לאכול מצה אחר חצות, דסתם לן תנא דמתניתין כוותיה הפסח אינו נאכל אלא עד חצות באי זה מקומן (נ"ו ב') ואמרינן (נ"ז ב') מאן תנא ואמר רבא  ר' אליעזר בן עזריה היא ואמר רבא (פסחים ק"כ ב') אכל מצה אחר חצות לדברי ר"א בן עזריה לא יצא ידי חובתו: